**“Хорин хоёр дугаар бааз” ХК-ны 2016 онд**

 **хийж гүйцэтгэсэн ажлын тайлан**

**Компанийн тухай ерөнхий мэдээ, түүний түүх**

Авто тээврийн “22-р БААЗ” ХК нь 1961 онд байгуулагдаж, Баян Зүрх дүүргийн нутаг дэвсгэр дээр үйл ажиллагаагаа явуулж ирсэн. Авто тээврийн “22-р БААЗ” нь 3-р 5 жилийн төлөвлөгөөний удирдамжийн дагуу улсын комиссын 1961 оны 12-р сарын 16-ны өдрийн 508-р тогтоол, Тээврийн холбооны Яамны сайдын 1962 оны 1-р сарын сарын 03-ны өдрийн 01 тоот тушаалаар Нийтийн ба ачаа тээврийн зориулалтаар Зил 164 маркийн 30 ачааны машинтай 40 ажилчин албан хаагчидтайгаар анх байгуулагдсан. Байгуулагдсанаасаа эхлэн хот хоорондийн ачаа тээвэр, улсын ургац хураалт зэрэгт идэвтэй оролцон төрийн дээд шагнал алтан гадас одон, засгийн газрын жуухаар 2 удаа, алтан медаль, яам, газруудын шагналыг 50 гаруй удаа хүртэж ирсэн алтан түүхтэй бааз юм.

**Компанийн үйл ажиллагаа**

Компани нь үйлдвэрлэл үйлчилгээ болон оффисийн зориулалтаар үл хөдлөх хөрөнгийн түрээсийн үйл ажиллагаа эрхэлдэг.

Хөдөлмөрийн харилцаа. Компанийн ажилчдын хувьд хөдөлмөр зарцуулалт харьцангуй бага. Өнөөгийн хөдөлмөрийн харилцааны байдал эерэг. Ажиллах хүчний шилжилт хөдөлгөөн салбарын дундажтай харьцуулахад хэвийн.

Барилга байгууламж, тоног төхөөрөмж Компани нь өөрийн газар, барилгаа түрээслүүлдэг. Бүх тоног төхөөрөмж, тавилга компанийн өөрийн өмч. Тоног төхөөрөмжийн чанарын байдал дунд.

Санхүүжилт Бэлэн мөнгөний үндсэн хэрэгцээгээ түрээсийн орлогоос бүрдүүлдэг. Эргэлтийн хөрөнгийн зарим хэрэгцээгээ зээлэх замаар хангадаг. Өнгөрсөн жил компани ихэнх байрандаа засвар хийсэн.

**Компаний 2016 онд хийсэн ажлууд**

2000 оноос баазын хашаанд байх он удаан жил болсон 5 барилгыг өөрсдийн хүчээр засаж сэлбэн засварлаж ирсэн. Баазын хашаанд Нийтийн тээврийн оношлогоо, машин түр саатуулах 4-р төв, авто ломбард болон хувиараа хөдөлмөр эрхэлдэг иргэд аж ахуйн нэгжүүд түрээсийн гэрээ байгуулан хамтран ажиллаж байна.

Конторын зүүн урд хэсэгт байрлах 160 м2 талбайд их засвар хийж, цахилгаан дулаан усанд холбон ашиглалтад оруулсан. Мөн урд талын 1-р байрны хоёр давхарыг засвар хийсэн.

Ус дулааны шугам хоолойн гэмтлийг олохоор 2016 оны 10-р сард 30 м газар ухан, шугам хоолойг солих ажил хийсэн. Мөн хуучны барилгууд дулаан алдалт ихтэй учир вакум цонхнуудын амалгааг дахин дулаалсан.

2016 оны 10 дугаар сарын 01 нд ахмадын баярыг тохиолдуулан 93 ахмад тээвэрчидийг хүлээн авж, Тэрэлжийн амралтанд амраан, 20 жолоочид “Онц тээвэрчин” цол тэмдэг, 35 жолоочид “Манлай тээвэрчин” тэмдэг, 3 хүнд Монголын залуучуудын холбооны “Залуу үеийг халамжлан хүмүүжүүлэгч” тэмдэг, 2 ажилтанг “Банк санхүүгийн тэргүүний ажилтан” цол тэмдгээр тус тус шагнасан.

Цагаан сараар 80 гаруй ахмадыг хүлээн авч цайлан, гарын бэлэг өгөв.

Хороо дүүргээс зохион байгуулдаг цэвэрлэгээ үйлчилгээ, аюулгүй ажиллагааны бэлэн байдал, цэцэрлэг моджуулалтын ажилд идэвхитэй оролцож, байнга хамтран ажиллаж байна.

Улс орны эдийн засаг нийгмийн хөгжил ард түмний амьдралын түвшний доройтол цахилгаан, ус, дулааны үнийн нэмэгдэлтэй холбоотой түрээслэгч нарын үйл ажиллагаа зогсонги түрээсээ тухай бүр өгж чадахгүй, зарим нь дампуурч үйл ажиллагаагаа зогсоох явдал нь тус компаний ашиг орлогод сөргөөр нөлөөлж алдагдалтай ажиллахад хүрээд байна.

Манай компани өөрийн эзэмшил газар дээр барилга барих зураг төсөл гаргасан боловч санхүүгийн байдлаас шалтгаалан барилгын ажил эхлээгүй байна.

22-Р БААЗ ХК-НЫ ЗАХИРГАА